Via Nomentana

Via Nomentana var en antikk romervei.  Den førte nordøstover fra Roma til Nomentum (i dag Mentana). Strekningen er 23 kilometer lang; det tilsvarer 14 romerske mil. Det lå flere broer på denne veistrekningen; den største av dem var Ponte Nomentano.

Veien startet opprinnelig ved Porta Collina i den servianske bymur. Det var keiser Aurelianus som på 200-tallet e.Kr. fikk bygget Porta Nomentana i sin nye bymur, som senere ble kalt den aurelianske mur. Pave Pius IV besluttet å flytte den første delen av veistrekningen, og i den forbindelse fikk han bygget Porta Pia.

Denne veien ble aldri noen viktig ferdselsåre, og noen kilometer forbi Nomentum ble Via Nomentum og Via Salaria til én vei. I dag følger den moderne motorveien samme veiløp fra Roma til Nomentum (dagens Mentana), men på visse steder kan man fortsatt se rester av den antikke veiens brostensbelegning.

 Historie 
Via Nomentana het opprinnelig Via Ficulnensis, etter landsbyen Ficulea som ligger 13 km utenfor Roma. Senere ble den forlenget til Nomentum. 

 Litteratur 
 Peter Connolly, Hazel Dodge: Die antike Stadt. Ein Leben in Athen & Rom. Könemann, Köln 1998, ISBN 3-8290-1104-0.
 Via Nomentana. I: Samuel Ball Platner, Thomas Ashby: A Topographical Dictionary of Ancient Rome. Oxford University Press, London 1929, s. 565 (online).

 Eksterne lenker 


Kategori:Romerveier
Kategori:Gater i Roma
Kategori:Quartiere Salario
Kategori:Quartiere Nomentano
Kategori:Quartiere Monte Sacro
Kategori:Quartiere Pietralata
Kategori:Quartiere Trieste
Kategori:Quartiere Monte Sacro Alto
Kategori:Quartiere Ponte Mammolo
Kategori:Quartiere San Basilio
Kategori:Zona Casal Boccone